НАРЕДБА № 16 за управление, ползване и разпореждане със земите от общинския поземлен фонд
ОБЩИНСКИ СЪВЕТ РАЗГРАД
/приета с Решение № 414 по Протокол № 28 от 30.07.2013 г. на Общински съвет Разград; изм. и доп. с Решение № 881 по Протокол № 63 от 29.09.2015 г. на Общински съвет Разград; изм. и доп. с Решение № 388 по Протокол № 28 от 27.07.2017 г. на Общински съвет Разград; изм. с Решение № 651 от Протокол № 49 от 21.12.2018 г. на Общински съвет Разград; изм. с Решение № 725 от Протокол № 56 от 30.05.2019 г. на Общински съвет Разград, изм. с Решение № 32 от Протокол № 5 от 11.02.2020 г. на Общински съвет Разград, изм. с Решение № 455 от Протокол № 33 от 15.04.2022 г. на Общински съвет Разград, изм. с Решение № 53 от Протокол № 7 от 26.03.2024 г. на Общински съвет Разград, изм. и доп. с Решение № 256 от Протокол № 19 от 25.03.2025 г. на Общински съвет Разград, изм. с Решение № 469 от Протокол № 33 от 28.04.2026 г.
ГЛАВА ПЪРВА
Общи разпоредби
Чл. 1. /изм. с Решение № 388 по Протокол № 28 от 27.07.2017 г. на Об.С/ С тази наредба се уреждат редът и условията за управление, ползване и разпореждане със земите от общинския поземлен фонд в съответствие с действащото законодателство.
Чл. 2. (1) /изм. с Решение № 388 по Протокол № 28 от 27.07.2017 г. на Об.С/ Кметът на общината организира, ръководи и контролира управлението, ползването и разпореждането на земите от общинския поземлен фонд.
(2) /изм. с Решение № 388 по Протокол № 28 от 27.07.2017 г. на Об.С/ Всички депозирани в Община Разград заявления, относно собствеността и ползването на земеделските земи на територията на община Разград, се разглеждат от комисията по чл. 2 от Наредба № 2 на Общински съвет Разград за придобиване, управление и разпореждане с имоти и вещи – общинска собственост.
Чл. 3. Земите от общинския поземлен фонд са публична и частна общинска собственост.
ГЛАВА ВТОРА
Управление, ползване и разпореждане със земите
от Общинския поземлен фонд
РАЗДЕЛ І
Собственост
Чл. 4. (1) /изм. с Решение № 388 по Протокол № 28 от 27.07.2017 г. на Об.С/ Общинският поземлен фонд включва всички земеделски земи, собственост на Община Разград, за които има влязло в сила решение на Общинска служба по земеделие – гр. Разград за възстановяване право на собственост по чл. 18ж, ал. 1 и ал. 2 или по чл. 27 и чл. 27а от ППЗСПЗЗ, придобитите с протоколно решение на комисията по чл. 19, ал. 2 от ЗСПЗЗ, както и тези, придобити по силата на закон.
(2) /отменен с Решение № 256 по Протокол № 19 от 25.03.2025 г. на Об.С/
(3) /изм. с Решение № 388 по Протокол № 28 от 27.07.2017 г. на Об.С/ Изземването на имотите по ал. 1 от лицата, които ги ползват без правно основание, се извършва по реда на чл. 65 от ЗОС. Отстранените лица нямат право на обезщетение.
РАЗДЕЛ ІІ
Управление и ползване на земеделските земи от общинския поземлен фонд
Чл. 5. (1) Земеделските земи от ОПФ се управляват в интерес на населението на общината и с грижата на добър стопанин.
(2) Земеделските земи от ОПФ се ползват според тяхното предназначение.
(3) Отдаването на земите от ОПФ – частна собственост под наем или аренда се извършва от кмета на Община Разград чрез търг или конкурс по реда на Глава VІІ от Наредба №2 на Общински съвет Разград за придобиване, управление и разпореждане с имоти и вещи – общинска собственост. Въз основа на резултатите от проведения търг или конкурс се сключва договор за наем или аренда.
(4) /изм. с Решение № 388 по Протокол № 28 от 27.07.2017 г. на Об.С/ Началната годишна наемна или арендна цена и срокът за отдаване под наем или аренда на земеделска земя от ОПФ се определят съгласно Приложение № 1 от тази наредба. Срокът на договора за наем не може да бъде по-дълъг от 10 години. Срокът на договора за аренда за създаване и отглеждане на трайни насаждения се определя от продължителността на периода за създаване и отглеждане на отделните видове трайни насаждения съгласно приложенията към чл. 5 от Наредбата за базисните цени на трайните насаждения.
(5) Земеделските земи от ОПФ могат да се отдават под наем или аренда без търг или конкурс:
1.когато са заети с трайни насаждения или когато не са били използвани две или повече стопански години след решение на Общински съвет Разград въз основа на което се сключва договор с кмета на общината;
2.в случаите по чл. 37в, ал. 10 от ЗСПЗЗ;
3.в други случаи, определени в закон.
(6) /изм. с Решение № 388 по Протокол № 28 от 27.07.2017 г. на Об.С; изм. с Решение № 651 от Протокол № 49 от 21.12.2018 г. на Об.С, доп. с Решение № 256 по Протокол № 19 от 25.03.2025 г. на Об.С/ Цената на всички договори за наем или аренда, освен тези за едногодишно ползване и ползването на мери, пасища и ливади от ОПФ, се актуализира ежегодно с годишната инфлация за стопанската година, отчетена за периода септември на настоящата спрямо септември на предходната година, след решение на Общински съвет Разград.
Чл. 6. /отменен с Решение № 388 по Протокол № 28 от 27.07.2017 г. на Об.С/.
Чл. 7. (1) /изм. с Решение № 388 по Протокол № 28 от 27.07.2017 г. на Об.С/ Земи от общинския поземлен фонд, които не могат да се обособят в самостоятелни масиви и за тях не са сключени договори за наем или за аренда, преди издаването на заповедта на директора на Областна дирекция "Земеделие" гр.Разград за разпределение на масивите в съответните землища могат да бъдат предоставени на ползватели на съответните масиви по тяхно искане със заповед на кмета на общината за срок от една година.
(2) /изм. с Решение № 388 по Протокол № 28 от 27.07.2017 г. на Об.С/ Договорите за имотите по ал. 1 се сключват след заплащане на по-високата сума между най-високата тръжна цена за землището за земите от държавния поземлен фонд за годината и размера на средното годишно рентно плащане за землището в общината.
(3) /отменена с Решение № 388 по Протокол № 28 от 27.07.2017 г. на Об.С/.
Чл. 8. (1) /изм. с Решение № 388 по Протокол № 28 от 27.07.2017 г. на Об.С/ Наемателите и арендаторите на земеделски земи от ОПФ са длъжни да регистрират договорите за наем или аренда в Общинска служба по земеделие - гр. Разград.
(2) Договорите, сключени за срок по-дълъг от 1 година се вписват в Службата по вписвания – гр. Разград.
Раздел ІІІ
Предоставяне за ползване на мери, пасища и ливади
/изм. с Решение № 256 по Протокол № 19 от 25.03.2025 г. на Об.С/
Чл. 9. /изм. с Решение № 256 по Протокол № 19 от 25.03.2025 г. на Об.С/
Ползването на мери, пасища и ливади от ОПФ, включва следните начини за въздействие върху тяхното общо състояние, касаещо продуктивността, качеството и ботаническия състав на тревостоя:
1. почистване от нежелана храстовидна растителност и битови отпадъци;
2. регулиране на водния режим;
3. борба с плевелите;
4. торене;
5. посяване;
6. режим на ползване;
7. противоерозионни мероприятия.
Чл. 10. /изм. с Решение № 256 по Протокол № 19 от 25.03.2025 г. на Об.С/
Забранява се ползването на мери, пасища и ливади по начин, който да променя предназначението им в обработваеми земи.
Чл. 11. /изм. с Решение № 388 по Протокол № 28 от 27.07.2017 г. на Об.С, изм. с Решение № 256 по Протокол № 19 от 25.03.2025 г. на Об.С / Промяна предназначението на мери, пасища и ливади се допуска по изключение в случаите, предвидени в ЗСПЗЗ и по реда на ЗОЗЗ.
Чл. 12. /изм. с Решение № 256 по Протокол № 19 от 25.03.2025 г. на Об.С/
Провеждането на сеч на отделно стоящи и група дървета в мери, пасища и ливади от ОПФ се извършва съгласно Закона за опазване на селскостопанското имущество.
Чл. 13. /изм. с Решение № 388 по Протокол № 28 от 27.07.2017 г. на Об.С/ Кметовете и кметските наместници осъществяват контрол по ползването на отдадените под наем или аренда мери, пасища и ливади.
Чл. 14. (1) /изм. с Решение № 388 по Протокол № 28 от 27.07.2017 г. на Об.С, доп. с Решение № 256 по Протокол № 19 от 25.03.2025 г. на Об.С/ Мерите, пасищата и ливадите от ОПФ могат да се отдават под наем или аренда на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, съобразно броя и вида на регистрираните животни и подадено заявление по утвърден образец до общинска служба по земеделие по местонахождението на животновъдния обект в срок до 10 март.
(2) /изм. с Решение № 388 по Протокол № 28 от 27.07.2017 г. на Об.С, изм. с Решение № 256 по Протокол № 19 от 25.03.2025 г. на Об.С/ Договорите за индивидуално ползване на мери, пасища и ливади се сключват без провеждането на търг или конкурс въз основа на протокола на комисията за разпределение на имотите по ред определен в чл. 37и, ал. 1-ал. 12 от ЗСПЗЗ.
(3) /изм. с Решение № 388 по Протокол № 28 от 27.07.2017 г. на Об.С, изм. с Решение № 256 по Протокол № 19 от 25.03.2025 г. на Об.С/ Останалите свободни пасища, мери и ливади от общинския поземлен фонд се отдават под наем чрез търг, в който се допускат до участие само собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, в същата или в съседна община, независимо от областта, в която се намира. Търговете се провеждат от кмета на община Разград. Договорите се сключват за една календарна година.
(4) /изм. с Решение № 388 по Протокол № 28 от 27.07.2017 г. на Об.С, отменена с Решение № 256 по Протокол № 19 от 25.03.2025 г. на Об.С/
(5) /изм. с Решение № 388 по Протокол № 28 от 27.07.2017 г. на Об.С/ Приходите от наемните и арендните плащания за ползване на пасища, мери и ливади постъпват в бюджета на Общината.
Чл. 15. (1) /изм. с Решение № 388 по Протокол № 28 от 27.07.2017 г. на Об.С, отменена с Решение № 256 по Протокол № 19 от 25.03.2025 г. на Об.С/
(2) /отменена с Решение № 388 по Протокол № 28 от 27.07.2017 г. на Об.С/.
(3) /изм. с Решение № 388 по Протокол № 28 от 27.07.2017 г. на Об.С, отменена с Решение № 256 по Протокол № 19 от 25.03.2025 г. на Об.С/.
Чл. 16. /отменен с Решение № 388 по Протокол № 28 от 27.07.2017 г. на Об.С/.
Чл. 17. /отменен с Решение № 388 по Протокол № 28 от 27.07.2017 г. на Об.С/.
чл. 18. /отменен с Решение № 388 по Протокол № 28 от 27.07.2017 г. на Об.С/.
Чл. 19. (1) /изм. с Решение № 388 по Протокол № 28 от 27.07.2017 г. на Об.С, изм. с Решение № 256 по Протокол № 19 от 25.03.2025 г. на Об.С/ Договорите за наем с правоимащите се сключват с минимален срок 5 календарни години, а тези сключени след провеждане на търгове – за една календарна година.
(2) /изм. с Решение № 388 по Протокол № 28 от 27.07.2017 г. на Об.С, изм. с Решение № 256 по Протокол № 19 от 25.03.2025 г. на Об.С/ Договорите по ал. 1 се сключват след заплащане на по-високата сума между най-високата тръжна цена, на която са сключени договорите за землището за пасища, мери и ливади от държавния и общинския поземлен фонд за годината, и размера на средно годишно рентно плащане за землището в общината за пасища, мери и ливади.
(3) /изм. с Решение № 388 по Протокол № 28 от 27.07.2017 г. на Об.С, отменена с Решение № 256 по Протокол № 19 от 25.03.2025 г. на Об.С/
(4) /изм. с Решение № 388 по Протокол № 28 от 27.07.2017 г. на Об.С; изм. с Решение № 651 от Протокол № 49 от 21.12.2018 г. на Об.С, изм. с Решение № 256 по Протокол № 19 от 25.03.2025 г. на Об.С/ Договорите по ал. 1 се актуализират ежегодно от 01.03. в съответствие със статистическия отчетен индекс на инфлация за предходната година.
Раздел ІV
Настаняване на пчелни семейства върху земеделска земя от общинския поземлен фонд и общински горски фонд
/изм. с Решение № 256 по Протокол № 19 от 25.03.2025 г. на Об.С/
Чл. 20. (1) /изм. с Решение № 256 по Протокол № 19 от 25.03.2025 г. на Об.С/ Пчелните семейства могат да се настаняват върху земеделски земи, горски територии, както и в урегулирани поземлени имоти, собственост на община Разград.
(2) /изм. с Решение № 881 по Протокол № 63 от 29.09.2015 г. на Об.С, изм. с Решение № 388 по Протокол № 28 от 27.07.2017 г. на Об.С, доп. с Решение № 256 по Протокол № 19 от 25.03.2025 г. на Об.С / За устройване на постоянни пчелини с над 10 пчелни семейства върху земя от ОПФ и ОГФ се учредява право на ползване за срок до 10 години според искането на собственика на пчелина без търг или конкурс, след решение на Общински съвет Разград, съгласно разпоредбата на чл. 39, ал. 3 от ЗОС при спазване на изискванията на чл. 13 и чл. 15 от Закон за Пчеларството.
(3) Постоянните пчелини задължително се ограждат.
(4) /изм. с Решение № 256 по Протокол № 19 от 25.03.2025 г. на Об.С/
Лицата, притежаващи пчелини с над 10 пчелни семейства, желаещи да им бъде учредено право на ползване върху мери, пасища и ливади от ОПФ и ОГФ, попълват заявление и прилагат необходимите документи.
(5) /изм. и доп. с Решение № 256 по Протокол № 19 от 25.03.2025 г. на Об.С/
За настаняване или преместване на временен пчелин, разрешение се издава от кмета на Община Разград при наличие на изискванията на чл. 13, ал. 1 от ЗПч. Разрешението е за срок от 1 година.
(6) /изм. с Решение № 388 по Протокол № 28 от 27.07.2017 г. на Об.С, отменена с Решение № 256 по Протокол № 19 от 25.03.2025 г. на Об.С/
(7) /изм. с Решение № 881 по Протокол № 63 от 29.09.2015 г. на Об.С, отменена с Решение № 388 по Протокол № 28 от 27.07.2017 г. на Об.С/.
Чл. 21. Собствениците на пчелни семейства са длъжни:
1. да поддържат оптимален брой кошери в пчелини;
2. да осигуряват достъп на пчелите до водоизточници;
3. /отменена с Решение № 388 по Протокол № 28 от 27.07.2017 г. на Об.С/.
Раздел V
Опазване на земеделските земи от общинския поземлен фонд.
Установяване на вреди, причинени върху земеделски земи от общинския поземлен фонд
Чл. 22. (1) Ползваната земеделска земя от ОПФ се поддържа в добро земеделско и екологично състояние, независимо дали се използва за производство на земеделска продукция.
(2) Ползвателите са длъжни:
1. да спазват изискванията на противопожарните правила, санитарно-хигиенните и екологичните норми при извършване на земеделски дейности и да изпълняват дадените им указания;
2. да опазват предоставената им земеделска земя от ерозиране, замърсяване, засоляване, вкисляване, заблатяване и други увреждания, да възстановяват засегнатите почви и да повишават почвеното плодородие;
3. да употребяват само одобрените от компетентните държавни органи химически торове и препарати;
4. да използват за напояване води, които не съдържат вредни вещества и отпадъци над допустимите норми.
(3) /изм. и доп. с Решение № 388 по Протокол № 28 от 27.07.2017 г. на Об.С, изм. с Решение № 256 по Протокол № 19 от 25.03.2025 г. на Об.С/ Ползвателите, кандидатстващи по различни схеми и мерки на общата селскостопанска политика и допълнителните национални плащания, са длъжни да спазват одобрените от Министъра на земеделието и храните условия за поддържането на земята в добро земеделско и екологично състояние.
Чл. 23. (1) Не подлежат на установяване вреди, причинени на земеделски земи от ОПФ, причинени от природни бедствия и/или от неизвестен извършител.
(2) /изм. с Решение № 256 по Протокол № 19 от 25.03.2025 г. на Об.С/ Кметовете на кметства и кметските наместници организират и контролират опазването на земеделските земи на територията на съответното населено място.
Раздел VІ
Разпореждане със земите от общинския поземлен фонд
Чл. 24. /изм. с Решение № 388 по Протокол № 28 от 27.07.2017 г. на Об.С, изм. с Решение № 256 по Протокол № 19 от 25.03.2025 г. на Об.С/
Разпоредителните сделки със земя от ОПФ се извършват по пазарни цени, които се определят от общинския съвет, въз основа на пазарни оценки, изготвени от оценител. Определените от общинския съвет пазарни оценки не могат да бъдат по – ниски от данъчните оценки.
Чл. 25. Продажба на земеделски земи от ОПФ – частна общинска собственост се извършва след Решение на Общински съвет Разград от кмета на общината чрез търг или конкурс по реда на реда на Глава VІІ от Наредба №2 на Общински съвет Разград за придобиване, управление и разпореждане с имоти и вещи – общинска собственост. Въз основа на резултатите от проведения търг или конкурс се сключва договор с кмета на общината.
Чл. 26. Замяна на земеделски земи от ОПФ – частна общинска собственост със земеделски земи на граждани, юридически лица и държавата се извършва при условията и по реда на ЗСПЗЗ, правилника по прилагането му и ЗОС.
чл. 27. Отчуждаването на земеделски земи за важни общински нужди се извършва в съответствие със ЗОС и ЗОЗЗ.
Чл. 28. Промяна предназначението на земеделски земи от ОПФ се извършва в случаите, при условията и по реда на ЗСПЗЗ, правилника по прилагането му и ЗОЗЗ и правилника по прилагането му.
Чл. 29. Върху земеделските земи се разрешава строителство на сгради и съоръжения, свързани с ползването им, при условията и по ред, установени със Закона за устройство на територията и Закона за опазване на земеделските земи.
ГЛАВА ТРЕТА
Административно наказателни разпоредби
Чл. 30. (1) Лице, което унищожи, повреди или премести границите на земеделските имоти, се наказва с глоба от 127,82 до 255,65 евро.
(2) Лице, което унищожи или повреди полски път, трасиран по плана за земеразделяне, или попречи на неговото прокарване по плана за земеразделяне, се наказва с глоба от 255,65 евро до 511,29 евро.
(3) /изм. с Решение № 388 по Протокол № 28 от 27.07.2017 г. на Об.С/ Когато нарушението по ал. 1 и ал. 2 е извършено от юридическото лице или едноличния търговец се налага глоба от 511,29 евро до 1022,58 евро, а на юридическото лице се налага имуществена санкция от 1022,58 евро до 2556,46 евро.
Чл. 31. (1) Лице, което без правно основание ползва земеделски имот с възстановено право на собственост, се наказва с глоба от 1022,58 евро до 5112,92 евро.
(2) Лице, което не изпълни заповедта за изземване на имота по чл. 34 от ЗСПЗЗ, се наказва с глоба от 255,65 до 1022,58 евро.
Чл. 32. (1) Наказва се с глоба от 255,65 до 2556,46 евро физическо лице, което:
1. извърши дейност, водеща до увреждане, замърсяване и разрушаване на земеделска земя;
2. използва земеделска земя за неземеделски нужди без разрешение за промяна предназначението й;
3. заема земя без трасиране на границите й по чл. 25, ал. 2 от ЗОЗЗ или в отклонение от определените граници;
4. унищожава хумусния пласт;
5. започне изграждането на обект върху по-голяма площ от разрешената му или го измести върху земя от по-висока категория;
6. не освободи в срок предоставената за временно ползване земеделска земя в случаите предвидени в ЗОЗЗ или не я върне в първоначалния й вид;
(2) При повторно нарушение наказанието е глоба от 511,29 до 5112,92 евро.
(3) На юридическо лице или на едноличен търговец се налага имуществена санкция в размер от 511,29 евро до 5112,92 евро, а при повторно нарушение – от 1022,58 евро до 10225,84 евро.
Чл. 33. (1) Наказва се с глоба от 766,94 до 3067,75 евро ползвател на земеделска земя, на която е извършено изгаряне на стърнища и други растителни отпадъци.
(2) Наказанието по ал. 1 се налага и на лице, което е нарушило забраната за изгаряне на стърнища и други растителни отпадъци в земеделска земя.
(3) При повторно нарушение наказанието е от 1022,58 евро до 6135,50 евро.
Чл. 34. (1) Наказва се с глоба от 51,13 до 255,65 евро лице, което:
1. ползва общински мери и пасища в нарушение на установения в тази наредба ред;
2. извършва паша на селскостопански животни извън указаните места, численост или вид животни;
3. преотстъпва предоставените му за ползване общински мери и пасища на трети лица.
(2) /изм. с Решение № 388 по Протокол № 28 от 27.07.2017 г. на Об.С/ Когато нарушенията по ал. 1 са извършени от юридическото лице или едноличния търговец се налага глоба от 511,29 до 1022,58 евро, а на юридическото лице се налага имуществена санкция от 1022,58 евро до 2556,46 евро.
(3) Лице, което унищожи общински мери и пасища и/или ги превърне в обработваема площ, се наказва с глоба от 127,82 до 511,29 евро за физически лица и имуществена санкция от 1022,58 евро до 2556,46 евро за юридически лица и еднолични търговци.
Чл. 35. (1) Нарушенията по предходните членове се установяват с актове на длъжностни лица, определени от кмета на общината.
(2) Наказателните постановления се издават от кмета на общината или от оправомощен от него заместник-кмет.
(3) Глобите и имуществените санкции се внасят в бюджета на общината.
(4) Установяването на нарушения, издаването, обжалването и изпълнението на наказателните постановления се извършват по реда на Закона за административните нарушения и наказания.
ДОПЪЛНИТЕЛНИ РАЗПОРЕДБИ
§1. По смисъла на тази наредба:
1. "Общински поземлен фонд" е земята, предназначена за земеделско производство, която се намира извън границите на урбанизираните територии и не е застроена със сгради и съоръжения.
2. "Повторно нарушение" е нарушение, което е извършено от същото лице в едногодишен срок от влизането в сила на наказателното постановление, с което му е наложено наказание за същото по вид нарушение.
3. /отменена с Решение № 388 по Протокол № 28 от 27.07.2017 г. на Об.С/
4. /нова – приета с Решение № 256 по Протокол № 19 от 25.03.2025 г. на Об.С/ "Общински горски фонд" е територията, предназначена основно за гори, обхващаща гори и храсти, както и земите за залесяване и недървопроизводителните земи, посочени в кадастъра, собственост на Община Разград.
ПРЕХОДНИ И ЗАКЛЮЧИТЕЛНИ РАЗПОРЕДБИ
§ 1. Контрол по изпълнението на тази наредба се възлага на кмета на Община Разград.
§ 2. /изм. с Решение № 256 по Протокол № 19 от 25.03.2025 г. на Об.С/ Проверки на състоянието и начина на ползване на земеделските земи от Общинския поземлен фонд се извършват всяка година от комисия назначена от кмета на Община Разград. В извършването на проверките задължително участие вземат кметовете и кметските наместници по местонахождението на имотите. За дейността си комисията се отчита пред органа по назначаването й.
§ 3. Тази наредба отменя Наредба №16 за управление, стопанисване и ползване на земи и гори от общински поземлен фонд и на гори и земи от общински горски фонд, приета с Решение №209 по Протокол №13 от 11.10.2004 г. на Общински съвет Разград с последно изменение Решение №885 по Протокол №48 от 22.02.2011 г. на Общински съвет Разград.
§ 4. Тази Наредба е приета на основание чл. 21, ал. 2 от Закона за местното самоуправление и местната администрация с Решение № 414 по Протокол № 28 от 30.07.2013 г. на Общински съвет Разград и влиза в сила от датата на приемането й.
ПРЕХОДНИ И ЗАКЛЮЧИТЕЛНИ РАЗПОРЕДБИ
към Наредбата за изменение и допълнение на Наредба № 16 на Общински съвет Разград за управление, ползване и разпореждане със земите от общинския поземлен фонд, приета с Решение № 256 от Протокол № 19 от 25.03.2025 г. на Общински съвет Разград.
§ 22. Определените в Приложение № 1 по чл. 5, ал. 4 от Наредба № 16 на Общински съвет Разград за управление, ползване и разпореждане със земите от общинския поземлен фонд, начални годишни наемни и арендни цени за имоти от ОПФ се превалутират от левове в евро по реда, в сроковете и при условията на Закона за въвеждане на еврото в Република България.
§ 23. Наредбата за изменение и допълнение на Наредба № 16 на Общински съвет Разград за управление, ползване и разпореждане със земите от общинския поземлен фонд влиза в сила три дни от разгласяването й чрез местните печатни издания или по друг подходящ начин, съгласно разпоредбата на чл. 78, ал. 3 от АПК, с изключение на § 22, който влиза в сила от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз, и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз.
Заключителна разпоредба към Наредбата за изменение на Наредба № 16 за управление, ползване и разпореждане със земите от общинския поземлен фонд, приета с Решение № 469 по Протокол № 33 от 28.04.2026 г.
§ 3. Наредбата за изменение на Наредба № 16 на Общински съвет Разград за управление, ползване и разпореждане със земите от общинския поземлен фонд влиза в сила три дни от разгласяването й чрез местните печатни издания или по друг подходящ начин, съгласно разпоредбата на чл. 78, ал. 3 от АПК.



ПРЕДСЕДАТЕЛ 
НА ОБЩИНСКИ СЪВЕТ:

[bookmark: _GoBack]								/ГАЛИНА ГЕОРГИЕВА/

Приложение № 1
по чл. 5, ал. 4 от Наредба № 16 на ОбС Разград
/изм. с Решение № 388 по Протокол № 28 от 27.07.2017 г. на ОбС; отменено с
Решение № 651 от Протокол № 49 от 21.12.2018 г. на ОбС Разград/
Приложение № 1
по чл. 5, ал. 4 от Наредба № 16 на ОбС Разград
/ново – прието с Решение № 651 от Протокол № 49 от 21.12.2018 г. на ОбС;
отменено с Решение № 725 от Протокол № 56 от 30.05.2019 г. на ОбС Разград/
Приложение № 1
по чл. 5, ал. 4 от Наредба № 16 на ОбС Разград
/ново - прието с Решение № 725 от Протокол № 56 от 30.05.2019 г. на ОбС
Разград; отменено с Решение № 32 от Протокол № 5 от 11.02.2020 г. на ОбС
Разград/
Приложение № 1
по чл. 5, ал. 4 от Наредба №16 на ОбС Разград
/ново-прието с Решение № 32 от Протокол № 5 от 11.02.2020 г. на ОбС Разград;
отменено с Решение № 455 от Протокол № 33 от 15.04.2022 г. на ОбС Разград/
Приложение № 1
по чл. 5, ал. 4 от Наредба №16 на ОбС Разград
/ново-прието с Решение № 455 от Протокол № 33 от 15.04.2022 г. на ОбС 
Разград; отменено с Решение №53 от Протокол №7 от 26.03.2024 г. на ОбС
Разград /
Приложение № 1
по чл. 5, ал. 4 от Наредба №16 на ОбС Разград
/ново-прието с Решение №53 от Протокол № 7 от 26.03.2024 г. на ОбС Разград/
Приложение № 1
по чл. 5, ал. 4 от Наредба №16 на ОбС Разград
/отменено с Решение №256 от Протокол № 19 от 25.03.2025 г. на ОбС Разград/
Приложение № 1 по чл. 5, ал. 4 
(Ново - Решение № 256 от Протокол № 19 от 25.03.2025 г. на ОбС Разград, отм., ново - Решение № 469 от Протокол № 33 от 28.04.2026 г.)
За имоти от ОПФ – начална годишна цена
	Начин на трайно ползване
	Мярка
	Категория от І - Х
	Срок за отдаване под наем или аренда в години

	
	
	
	наем
	аренда

	Ниви
	евро/дка
	35,37
	3
	5

	Трайни насаждение
	евро/дка
	24,91
	10
	съгл. чл. 5 от Наредбата за базисните цени на трайните насаждения

	Новообразувани имоти по плановете за земите по § 4 от ЗСПЗЗ
	евро/дка
	24,91
	3
	5

	Гори и храсти в зем. земи, разсадник и незастроени имоти в регулация за земеделски нужди
	евро/дка
	24,91
	3
	5


 
Приложение № 2 
по чл. 20, ал. 5 от Наредба №16 на ОбС Разград
/изм. с Решение №256 от Протокол № 19 от 25.03.2025 г. на ОбС Разград
	ОБЩИНА РАЗГРАД

	 

	ДО

	КМЕТА

	НА ОБЩИНА РАЗГРАД

	 

	ЗАЯВЛЕНИЕ

	за издаване на разрешение за настаняване или преместване на временни пчелини при подвижно пчеларство на основание чл.14 от Закона за пчеларството

	 

	От _____________________________________________________________________

	/име, презиме, фамилия/

	 

	
	 
	 
	 
	 
	 
	 
	 
	 
	 
	 


ЕГН  

	/попълва се само от еднолични търговци и физически лица/

	 

	постоянен адрес/адрес на управление: гр. _______________________________________

	 

	ул./ж.к./ ___________________________________, №_______, вх.____, ет._____, ап.___

	 

	управител на _______________________________________________________________

	                                  /точното наименование на фирмата и правната форма/

	
	 
	 
	 
	 
	 
	 
	 
	 
	 
	 


 

	ЕИК/БУЛСТАТ 

	собственик на пчелин № _____________________________

	телефон за контакти: ______________________, е-адрес: __________________________

	                                                             

	            УВАЖАЕМИ ГОСПОДИН КМЕТ,

	 

	            Желая да ми бъде издадено разрешение за настаняване или преместване на временен пчелин. Пчелинът е вписан в регистър за подвижно пчеларство в Община Разград с регистрационен № _________________, брой пчелни семейства ___________.

	 

	Постоянно местонахождение _________________________________________________.

	 

	Място от където са придвижени /кметство/ ________________________, с № и дата на ветеринарномедицинското свидетелство ________________________________________

	 

	Място, където се мести /землище и местност/____________________________________

	 

	№ и дата на ветеринарномедицинското свидетелство _____________________________

	 

	            Известни са ми изискванията по чл.13, ал.1 от Закона за пчеларството и декларирам, че съм извършил /-а  оглед на имота върху, който ще настаня / преместя пчелина си.         

	                        Прилагам за справка: Удостоверение за животновъден обект от Областна дирекция по безопасност на храните гр. Разград

	С Уважение,

	 

	Подпис: _______________________


 
Приложение № 3 
по чл. 20, ал. 6 от Наредба №16 на ОбС Разград
/отменено с Решение № 388 по Протокол № 28 от 27.07.2017 г. на Об.С/
Приложение № 4
по чл. 20, ал. 4 от Наредба № 16 на ОбС Разград
/ново-прието с Решение №256 от Протокол № 19 от 25.03.2025 г. на ОбС Разград/
	ОБЩИНА РАЗГРАД

	ДО

	КМЕТА

	НА ОБЩИНА РАЗГРАД

	 

	ЗАЯВЛЕНИЕ

	за учредяване на право на ползване върху пасища, мери и ливади от Общинския поземлен фонд

	 

	От _____________________________________________________________________

	/име, презиме, фамилия/

	 

	
	 
	 
	 
	 
	 
	 
	 
	 
	 
	 


ЕГН  

	 

	постоянен адрес/адрес на управление: гр. _________________________________

	 

	ул./ж.к./ ________________________________, №_______, вх.____, ет._____, ап.___

	 

	телефон за контакти: ______________________, е-адрес: __________________

	            

	            УВАЖАЕМИ ГОСПОДИН КМЕТ,

	 

	            Моля, да ми бъде учредено право на ползване за устройване на постоянен пчелин за настаняване на _________________________ броя пчелни  семейства върху върху поземлен имот № _________, в землището на гр./с./ __________________, в местността _____________________, 
желая да ползвам _____________дка, за срок от __________ години.

	 

	 

	Приложения към заявлението:

	1.  Удостоверение за регистрация на животновъден обект издаден от БАБХ;

	2.  Документ издаден от кметството по местонахождениет на пчелина, удостоверяващи, че е налице обстоятелството по чл. 13, ал. 1, т. 1 от  Закона за пчеларството, с изключение на случайте по чл. 13, ал. 2 от същия закон;

	3.  Документ издаден от кметството по местонахождениет на пчелина, удостоверяващи, че са изпълнени изискванията по чл. 13, ал. 1, т. 2 от  Закона за пчеларството – приложимо само за населени места и вилни зони;

	4.  Документ издаден от БАБХ удостоверяващ, че са налице обстоятелствата по чл. 13, ал. 1, т. 3 от Закон за пчеларството;

	5.  ____________________________________________________________________________

	 

	Дата: __________________                             ЗАЯВИТЕЛ: _____________________

	                                                                                                                 /подпис/


 
Приложение № 5 
по чл. 20, ал. 4 от Наредба № 16 на ОбС Разград
/ново-прието с Решение №256 от Протокол № 19 от 25.03.2025 г. на ОбС Разград/
	ОБЩИНА РАЗГРАД

	 

	ДО

	КМЕТА

	НА ОБЩИНА РАЗГРАД

	ЗАЯВЛЕНИЕ

	 

	за учредяване на право на ползване върху имот от Общинския горски фонд

	 

	От _____________________________________________________________________

	/име, презиме, фамилия/

	 

	
	 
	 
	 
	 
	 
	 
	 
	 
	 
	 


ЕГН  

	 

	постоянен адрес/адрес на управление: гр. _________________________________

	 

	ул./ж.к./ ________________________________, №_______, вх.____, ет._____, ап.___

	 

	телефон за контакти: ______________________, е-адрес: ______________________

	            

	            УВАЖАЕМИ ГОСПОДИН КМЕТ,

	 

	            Моля, да ми бъде учредено право на ползване за устройване на постоянен пчелин за настаняване на _________________________ броя пчелни семейства върху върху поземлен имот № _____________________, в землището на гр./с./ __________________, в местността _____________________, желая да ползвам _____________дка, за срок от ______ години.

	 

	 

	Приложения към заявлението:

	1.  Удостоверение за регистрация на животновъден обект издаден от БАБХ;

	2.  Документ издаден от кметството по местонахождениет на пчелина, удостоверяващи, че е налице обстоятелството по чл. 13, ал. 1, т. 1 от Закона за пчеларството, с изключение на случайте по чл. 13, ал. 2 от същия закон;

	3.  Документ издаден от кметството по местонахождениет на пчелина, удостоверяващи, че са изпълнени изискванията по чл. 13, ал. 1, т. 2 от Закона за пчеларството – приложимо само за населени места и вилни зони;

	4.  Документ издаден от БАБХ удостоверяващ, че са налице обстоятелствата по чл. 13, ал. 1, т. 3 от Закон за пчеларството;

	5.  ____________________________________________________________________________

	 

	 

	Дата: __________________                   ЗАЯВИТЕЛ: _____________________

	                                                                                                           /подпис/

